Ministru kabineta noteikumu „Grozījumi Ministru kabineta2010.gada 21.jūnija noteikumosNr.565 *„*Noteikumi par valsts un pašvaldību institūciju amatpersonu un darbinieku sociālajām garantijām””

projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Finanšu ministrijas iniciatīva, lai novērstu atsevišķu normu dažādu interpretāciju un nodrošinātu to viennozīmīgu piemērošanu. |
|  2. |  Pašreizējā situācija un problēmas |  Noteikumi šobrīd paredz zaudējumu un kaitējuma kompensāciju izmaksu. Minētās zaudējumu un kaitējuma kompensācijas mērķis ir atlīdzināt amatpersonai (darbiniekam) vai tās ģimenes locekļiem nodarīto zaudējumu vai kaitējumu, ja šis zaudējums vai kaitējums tiek radīts citas personas rīcības rezultātā, kam iemesls ir amatpersonas (darbinieka) profesionālā darbība. Tomēr pašreizējā zaudējumu un kaitējumu kompensācijas piešķiršanas kārtība pieļauj pretēji minētajam mērķim vērstas interpretācijas iespējas, proti, dod iespēju personai pieprasīt šo sociālo garantiju mērķim, kam tā nav domāta. Piemēram, arodslimību gadījumā – šī slimība būs cēloniskā sakarā starp veselībai nodarīto kaitējumu un amatpersonas (darbinieka) amata (dienesta, darba) pienākumu izpildi, tomēr tā nebūs radusies citas personas rīcības rezultātā. Ņemot vērā minēto, nepieciešams precizēt zaudējumu un kaitējuma kompensācijas piešķiršanas kārtību, sasaistot to ar citas personas rīcības rezultātu. Atbilstoši grozījumi Valsts un pašvaldību institūciju amatpersonu un darbinieku atlīdzības likumā ir pieņemti Saeimā 2011.gada 16.jūnijā.Šobrīd noteikumi paredz, ka gadījumā, ja amatpersonu (darbinieku) pārceļ amatā (dienestā) citā no valsts budžeta finansētā institūcijā, tad amatpersonas (darbinieka) saistības par mācību maksas atmaksu saglabājas un tās pārņem institūcija uz kuru amatpersona (darbinieks) tiek pārcelta. Pastāv gadījumi, kad amatpersona (darbinieks) amata (darba, dienesta) tiesisko attiecības pārtrauc vienā no valsts budžeta finansētā institūcijā un nodibina amata (darba, dienesta) tiesiskās attiecības citā no valsts budžeta finansētā institūcijā. Līdz ar to ari šajā gadījumā nepieciešams noregulēt jautājumu par saistību par mācību maksas atmaksu saglabāšanu un saistību izpildes nodrošināšanu pie jaunā darba devēja. |
|  3. |  Saistītie politikas ietekmes novērtējumi un pētījumi |  Nav attiecināms |
|  4. |  Tiesiskā regulējuma mērķis un būtība |  Noteikumu projekts precizē normas:1. par amatpersonas (darbinieka) vecāku, vecvecāku, bērna, mazbērna, adoptētā vai adoptētāja, brāļa, māsas vai laulātā veselībai nodarītā kaitējuma kompensācijas apmēra noteikšanas un izmaksas kārtību, samērojot to ar amatpersonai (darbiniekam) nodarītā veselības bojājuma smaguma pakāpi un šim bojājumam atbilstošo pabalsta apmēru, kā arī noteikt, ka zaudējumu un kaitējuma kompensāciju izmaksā, ja zaudējumi vai kaitējums radīts citas personas rīcības rezultātā; 2.par gadījumiem, kad amatpersona (darbinieks) pēc amata (darba, dienesta) tiesisko attiecību pārtraukšanas nodibina amata (darba, dienesta) tiesiskās attiecības citā no valsts budžeta finansētā institūcijā. Šajos gadījumos noteikumi paredz, ka amatpersonas (darbinieka) saistības par mācību maksas atmaksu saglabājas un amatpersonas (darbinieka) pienākums ne vēlāk kā piecas darba dienas pirms amata (dienesta, darba) attiecību pārtraukšanas ir informēt pašreizējo darba devēju par amata (dienesta, darba) pienākumu izpildes uzsākšanu citā no valsts budžeta finansētā institūcijā, iesniedzot attiecīgu apliecinājumu no jaunā darba devēja; 3. par dienesta pienākumu izpildei nepieciešamā apģērba iegādes kompensāciju izmaksu, nosakot, ka amatpersonai ar speciālo dienesta pakāpi kalendārajā gadā ir pienākumus ne mazāk kā sešus mēnešus pildīt amata, pienākumus, lai varētu pretendēt uz tiesībām saņemt šo kompensāciju. 4. Grozījumi paredz vēl arī atsevišķus redakcionāla rakstura precizējumus. |
|  5. |  Projekta izstrādē iesaistītās institūcijas |  Iekšlietu ministrija |
|  6. |  Iemesli, kādēļ netika nodrošināta sabiedrības līdzdalība | Ņemot vērā, ka noteikumu projekts attiecas tikai uz valsts un pašvaldību institūcijām, sabiedrības līdzdalība nav nepieciešama.  |
|  7. |  Cita informācija |    |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa |  Valsts un pašvaldību institūciju amatpersonas un darbinieki. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |   Nav attiecināms |
|  3. |  Tiesiskā regulējuma finansiālā ietekme |  Nav attiecināms |
|  4. |  Tiesiskā regulējuma nefinansiālā ietekme |  Nav attiecināms |
|  5. |  Administratīvās procedūras raksturojums |  Nav attiecināms |
|  6. |  Administratīvo izmaksu monetārs novērtējums |  Nav attiecināms |
|  7. |  Cita informācija |  Nav |

Anotācijas III, IV, V, VI un VII sadaļa nav attiecināms.

Finanšu ministra vietā –

Labklājības ministre                                                     I.Viņķele

Ošiņa

28.06.2012 15:42

600

67095662; fakss 6709554;

Inga.Osina@fm.gov.lv